ડો. ત્રસીના સસરા માનનીય ચર્મરોગ નિષ્ણાત હતા. અને તેઓ જાણીતી હસ્તિઓને સલાહ આપવાનું કામ કરતા હતા. આ એ જમાનાની વાત છે કે જ્યારે પ્લાસ્ટિક સર્જરી અને બોટોક્સ વિશે લોકોને ખૂબ જ ઓછી જાણકારી હતી. લગ્ન બાદ ડૉ. ત્રસી અવાર-નવાર પોતાનાં સસરાનાં ક્લિનિકમાં જતાં હતાં અને એક ઇન્ટર્ન તરીકે ત્યાં કામ કરતાં હતાં. ત્યારબાદ એક કડી પછી બીજી કડી જોડાતી ગઈ અને ડૉ. ત્રસીએ અનુભવ્યું કે રોજબરોજ તેમનો ચામડીના રોગો અંગેનો રસ વધી રહ્યો છે. ડૉ. ત્રસીનું કહેવું છે કે કોલેજના દિવસોમાં સિદ્ધાંતો અને પાયાની વાતો સારી રીતે યાદ રહે છે. પરંતુ ત્યારે પ્રાયોગિક અનુભવ ઓછો હોય છે. તેઓ આ પ્રેક્ટિકલ અનુભવ જેમ બને તેમ ઝડપથી મેળવવા માગતા હતા. તે દરમિયાન તેમને આ જ ક્ષેત્ર સાથે સંકળાયેલું પોતાનું નવું કંઇક કરવાનો વિચાર આવ્યો.